DA Den Europæiske Unions Tidende CE 78/789

(2004/C 78 E/0840)

SKRIFTLIG FORESPØRGSEL E-3203/03

af Alexandros Alavanos (GUE/NGL) til Kommissionen

(30. oktober 2003)

Om: Hospitalsaffald i Attika

Ifølge oplysninger fra ESDKNA (Sammenslutningen af kommuner i Attika) sender de fleste hospitaler og privatklinikker i Attika ikke deres affald til forbrænding i det eksisterende særlige anlæg men foretrækker at forbrænde affaldet i deres egne ovne under upassende forhold (ved en temperatur på 100 °C, mens temperaturen i ESDKNA-anlægget er 1 600 °C), og ofte bringer de affaldet sammen med det almindelige husholdningsaffald til affaldsdeponeringsstederne. Det er i følge pressen betegnende, at sammenslutningens særlige forbrændingsovn dagligt kun modtager 3,5 ton hospitalsaffald ud af de 25 ton, der hver dag produceres i Attika.

Hvilke bestemmelser gælder der for dette affald i henhold til fællesskabsretten? Hvordan er situationen i andre medlemsstater?

Svar afgivet på Kommissionens vegne af Margot Wallström

(27. november 2003)

Følgende fællesskabsretsakter er de mest relevante for håndtering af affald hidrørende fra sundhedspleje af dyr og mennesker:

— Rådets direktiv 75/442/EØF af 15. juli 1975 om affald (1)

— Rådets direktiv 91/689/EØF af 12. december 1991 om farligt affald (2)

— Rådets forordning (EØF) nr. 259/93 af 1. februar 1993 om overvågning af og kontrol med overførsel af affald inden for, til og fra Det Europæiske Fællesskab (3)

— Europa-Parlamentets og Rådets direktiv 94/62/EF af 20. december 1994 om emballage og emballageaffald (4)

— Rådets direktiv 1999/31/EF af 26. april 1999 om deponering af affald (5)

— Europa-Parlamentets og Rådets direktiv 2000/76/EF af 4. december 2000 om forbrænding af affald (6)

— Kommissionens beslutning 2001/118/EG af 16. januar 2001 (7) om ændring af Kommissionens beslutning 2000/532/EF af 3. maj 2000 (8) for så vidt angår listen over affald

— Rådets beslutning 2003/33/EF af 19. december 2002 om opstilling af kriterier og procedurer for modtagelse af affald på deponeringsanlæg i henhold til artikel 16 i og bilag II til direktiv 1999/31/EF (9).

Gennemførelsen af direktiverne om affald, farligt affald samt emballage og emballageaffald er nærmere beskrevet i rapporten fra Kommissionen til Rådet og Europa-Parlamentet om gennemførelse af fællesskabslovgivningen (10). Rapporten indeholder ingen nærmere enkeltheder om, hvor meget hospitals-affald der genindvindes eller bortskaffes.

Europa-Parlamentets og Rådets forordning (EF) nr. 2150/2002 af 25. november 2002 om affaldssta-tistik (11) vil blandt andet sikre regelmæssig tilvejebringelse af fællesskabsstatistikker om produktion og håndtering af hospitalsaffald. Kommissionen vil fremlægge den første rapport for Europa-Parlamentet og Rådet om de statistikker, der er udarbejdet i henhold til denne forordning inden udgangen af 2007.

(1) EFT L 194 af 25.7.1975.

(2) EFT L 377 af 31.12.1991.

(3) EFT L 30 af 6.2.1993.

(4) EFT L 365 af 31.12.1994.

(5) EFT L 182 af 16.7.1999.

(6) EFT L 332 af 28.12.2000.

(7) EFT L 47 af 16.2.2001.

(8) EFT L 226 af 6.9.2000.

(9) EFT L 11 af 16.1.2003.

(10) KOM(2003)250 endelig udg., http://europa.eu.int/eur-lex/en/com/rpt/2003/com2003_0250en03.pdf.

(11) EFT L 332 af 9.12.2002.